נעלמים

נעלמים היא סדרת נוער ישראלית מסוג דרמת מסתורין, ששודרה בערוץ ניקלודיאון בחברת HOT ו-NEXT TV. שידורי הסדרה החלו ב-3 באפריל 2016 ושידוריה הסתיימו ב-8 בספטמבר 2021 לאחר 4 עונות ו-174 פרקים, מתוכם 8 פרקי ספיישל. יוצר הסדרה והתסריטאי הראשי הוא ירון ארזי. במאי הסדרה הוא רני סער. בעונה הראשונה, הסדרה נעשתה בהפקה משותפת של סוכנות ADD וניקלודיאון. הסדרה זכתה להצלחה רבה בקרב בני הנוער, ובעקבות זאת הוזמנה לה עונה שנייה, אשר צולמה במהלך שנת 2017 ועלתה לשידור ב-20 בנובמבר באותה שנה. 

יוצר הסדרה ירון ארזי כתב פרודיה לסדרה, הנקראת "נעלבים", שיר הנושא של הסדרה, "נצלול", נכתב על ידי דפנה ממן, הולחן על ידי עילי בוטנר, מבוצע על ידי ענבל ביבי, והופק מוזיקלית על ידי אריאל טוכמן.

באוגוסט 2018 נוצר קרוס אובר לסדרה בשם "מעורבבים" המשלב בו את הדמויות של נעלמים עם הדמויות של "שכונה", "אילת" ו"כפולה", בו היו שלושה פרקים בודדים.

הצילומים לעונה הרביעית והאחרונה החלו ב־5 ביולי 2020, והיא עלתה ב-1 באוגוסט 2021, והסתיימה ב-8 בספטמבר 2021 בו שודר הפרק האחרון בסדרה.

==סקירת סדרה==

==עלילת הסדרה==
===עונה 1===

* העונה הראשונה של הסדרה מכילה 48 פרקי עלילה ושני פרקי ספיישל (49–50). העלילה עוקבת אחר האירועים בעיירה "אשמורת" בשני רובדי זמן שונים:

*בהווה - אמה ואלון קליין, תאומים בני 17 עוברים לעיירה "אשמורת" ומתחילים ללמוד בבית ספר "העמק". בבית הספר למדו דריה, דניאלה ושאולי, שלושה נערים שנסחפו לים ונעלמו (הונח שהם מתו מכייון שהגופות שלהן אינן נמצאו). כולם מאמינים בכך למעט עידו, בן זוגה של דריה. אמה מגלה תמונה של הנעלמים על הלוח ב"טוסטר" (מסעדת טוסטים הנמצאת באשמורת) שמעידה על זה שהם עדיין בחיים. היא מסייעת לעידו לחקור מה עשו השלושה שגרם להיעלמותם הפתאומית, ומסייעת לו למצוא אותם. אלון, אמה ועידו מחפשים אחר השלישייה הנעלמת ומגלים דברים רבים, ובדרך אמה ועידו מתאהבים.
*בעבר - חצי שנה לפני אירוע ה"טביעה", דריה, דניאלה ושאולי מגלים שמישהו מרעיל את מי העיירה בכוונה. הם פועלים בצוות כדי לגלות מי מרעיל את המים, וכתוצאה מכך הם נחטפים. עלילת העבר שלהם מספרת על חקירתם ועל ניסיונם לחקור את פרשת ההרעלה. בנוסף, עלילת העבר מספרת על מה שהם עברו אחרי שהם נחטפו.

* באמצע העונה אמה, עידו ואלון מצליחים למצוא את המחבוא התת-קרקעי בו דריה, דניאלה ושאולי כלואים והם מצליחים לשחרר אותם. משלב זה הם משתפים פעולה בפתרון תעלומת הרעלת המים. מהר מאוד הם מגלים שבעיירה לכל אחד יש משהו להסתיר. בנוסף, באמצע העונה מגיעה תלמידה חדשה בבית הספר "העמק" (תמר), אלון מתאהב בה, אך מגלה שהיא מצותתת לטלפונים שלו ושל אמה, ולכן נפרד ממנה. בסוף העונה מתגלה כי מאחורי האירועים ותוכנית ההרעלה עומד ראש מועצת אשמורת, בני הופמן המכונה "סינטרה". בעבר למד הופמן עם הוריהם של התאומים קליין, עם מלאכי פיזנטי, מיכה (אביה של תמר) שהופלל ברצח אוריה (אחיו של דניאלה), וחדווה בעלת הטוסטר. יחד הם שדדו את האיש העשיר בעיירה, טוביה יעקובסון. 

* בני מפזר רעל בממטרות המים באשמורת כך שתושבי אשמורת לא יוכלו לצאת מבתיהם כי הכל יהיה מורעל ומאיים על עידו, אלון ואמה באקדח. בני אומר ליובל (בתו) שהם יטוסו לחו"ל והיא אומרת לו שהיא תטוס איתו בתנאי שהוא יפסיק את הרעלת אשמורת. הוא מסכים וכביכול מוציא את הפתק עם הקוד שמפסיק את הממטרות, אך גיורא רואה שיש לו עוד אקדח ויורה בבני. בזכות הקוד ההרעלה נפסקת ואשמורת ניצלת. בסוף העונה פיזנטי מתחזה לשוטר, ומגלים שהוא בגד בבני ושיתף פעולה עם יעקובסון בתמורה לכסף מהשלל שירוויח.

* לאחר פרק 48 המסיים את עלילת העונה הראשונה, שודרו שני פרקי ספיישל (פרקים 49 ו-50) שבמהלכם עידו ואמה מתראיינים לחדשות ומספרים איך כל החבורה סיכלה את מזימתו של בני ומה עבר עליהם במהלך סיכול המזימה. במהלך פרקים אלו משולבים פלאשבקים.

===עונה 2===

* העונה השנייה של הסדרה מכילה 48 פרקי עלילה ו-שני פרקי ספיישל (49–50). העונה מחולקת לשני חלקים, חלק ראשון 25 פרקים וחלק שני 23 פרקים. גם הפעם העונה מתרחשת בשני פרקי זמן:

*בעבר - לאחר פתרון התעלומה, לילה לפני תחילת שנת הלימודים (שנה בדיוק לאחר שהחלה העלילה בעונה הקודמת), אריק פותח את הטוסטר מחדש בלי חדווה. בעונה זו מצטרף אל החבורה דולב, חבר ילדות של דניאלה המאוהב בה, בעוד היא לא מעוניינת בקשר רומנטי עמו. עוד באותו לילה, החבורה עושה מחנה במטע שבו נחטפים כל החבורה למעט אמה ודריה, מפני שבאותו זמן הן לא היו במחנה. הן מגלות ששאר החבורה נחטפה וקוראות למשטרה, וכשחוזרות עם המשטרה, החבורה נמצאת שם ולא זוכרת כלל את החטיפה. לאחר מעט זמן מגלה חבורת הנערים שנחטפה שמופיע סימן העין של הורוס על גבי עורפם. לאחר מכן, החבורה מתחילה לקבל הודעות מאיימות בנייד שמפצירות בהם לגלות איפה "זה" נמצא, מבלי שהם יודעים במה מדובר. החבורה מחליטה לנסות למצוא את הכסף מהשוד (מהעונה הקודמת). הם מגלים שלסיפור קשור ראובן פרוס, המדען שהקים את מפעלי הכימיקלים באשמורת, זאת דרך בתו, יולה שבאה משוודיה לגלות למה הוא נרצח.
*בהווה - אמה, עידו, דריה, דניאלה, תום ועומר נכלאו במלון שהיה בעבר בבעלות הוריה של דריה. רקפת והחיילים שלה עדיין מנסים להוציא מהם איפה "זה" נמצא, כשהם עדיין לא יודעים במה מדובר. במחצית העונה שני רובדי הזמן מצטלבים לעלילה מרכזית אחת שתמשיך מכאן; אמה, עידו, דריה, דניאלה, עומר ותום חוזרים לאשמורת ומגלים שכל התושבים נעלמו, כאשר הבנות נמצאות בצד אחד של העיירה והבנים בצד השני. הבנות עושות עסקה עם ברקו ורוקמן - הן יעבירו להם את הרעל בתמורה לכסף מהשוד ולסיום ההסגר באשמורת. כשהבנות נוסעות הן נתקלות בפיזנטי (המת לכאורה) שלוקח מהן את הכסף. ורד (אחותה התאומה של רקפת) רוצה לגדל את סחלב הרפאים, פרח נדיר עם מקור הרעל הגדול בעולם, אך הפרח צריך חומר מיוחד שיש רק בארגנטינה כדי שיוכל לצמוח. ורד גילתה שבני מרעיל את המים של אשמורת, וסחטה אותו שיכניס את החומר לרעל שהוא גם ככה מחדיר לאדמת אשמורת - כדי שהפרח יוכל לצמוח באדמת אשמורת, ויהיה לה את מטע סחלב הרפאים הגדול בעולם. כשבני נתפס התוכניות שלה השתבשו. בנוסף, ראובן פרוס, המדען שהפיק את הרעל של הפרח, התחרט על מעשיו וייצר נוגדן לרעל. מתגלה כי הסמל של העין של הורוס הוא מעין רמז שהשאיר ראובן פרוס על עורפם של הנעלמים וזו הנוסחה לנוגדן - כלומר הנוסחה הייתה עליהם כל הזמן מבלי שהם ידעו על כך. בנוסף, החבורה מגלה על עוגיות מזל שדרכן היא מגלה שורד מתכננת להיפגש עם אדם סיני ולמכור לו את הרעל, הם מגלים על פי העוגיות את המקום והזמן של המכירה ומתכננים מלכודת. מתגלה שמי שתפסו זו רקפת האמיתית שנוצלה על ידי אחותה התאומה שתפסה את מקומה בבית הספר.
*מתגלה שאבא של תום ודולב נהרג בגלל ורד והם באו לאשמורת כדי להמשיך את דרך אביהם ולנקום בורד. הם משתלבים באשמורת, תום דרך הטוסטר ודרך דריה, שניצל אותה על מנת להתקרב אל החבורה ולגלות מידע ודולב נהיה חלק מהחבורה דרך דניאלה. בזכות החבורה תום ודולב גילו על עוגיות המזל, המעבדה והמנהרה שדרכה הביאו את הפרחים. ורד מבינה שהחבורה עלתה עליה ולכן היא חוטפת את אלון ומכריחה אותו לייצר לה רעל שתמכור לסיני. תמר מספרת לחבורה על מה שגילתה ובעקבות זאת הם רוקמים תוכנית. אמה תכננה להעביר את המבחנות עם הרעל בתמורה לאלון ובינתיים עידו שם מעקב על המכונית של ורד, רוקמן וברקו. אמה שופכת את כל המבחנות עם הרעל ושותה ממבחנה אחת (שהיא סימנה אותה ולמעשה יש בה מיץ פטל) ומתה לכאורה. ורד שמבינה שהיא אשמה ברצח אמה כביכול ושהרעל הושמד, בורחת עם רוקמן וברקו אך בזכות מכשיר המעקב ששם עידו המשטרה תופסת אותם והם נלקחים לכלא. באותו הזמן, תום ודולב גנבו את הפרחים והסתירו אותם בארון בטוסטר, חטפו את דריה ואמה ונתנו להן לשתות את הרעל ואומרים לשאר החבורה שאם תוך שעתיים הם לא יתנו להם את הנוגדן- דריה ואמה ימותו. החבורה ההמומה חושבת שמדובר בהצגה וכשמבינים שזה רציני הם חושבים על דרכים לגלות את הנוסחה, ולבסוף, אלון מגלה שראובן הטביע עליהם את הנוסחה- ושהעין של הורוס הייתה רק סימון שאפשר לראות את הנוסחה רק באור אולטרה-סגול. עידו ואלון ממהרים לייצר את הנוגדן ולהביא אותו לאמה ודריה, הם מצליחים ואמה ודריה מבריאות, אך תום ודולב נמלטים. לבסוף, תום ודולב נעצרים ונלקחים לכלא. אמה ועידו חוזרים, החבורה עושה פיקניק במטע, בו שאולי מודיע שהוא חוזר לדניאלה ולארץ. שירה ועומר זוג וכך גם אלון ותמר. בסצנה האחרונה תמר שמתכננת להביא את הכסף לתושבים נתקלת בבני שמגיע כדי להחזיר לעצמו את הכסף.

===עונה 3===

* העונה השלישית מכילה 47 פרקי עלילה ושני פרקי ספיישל (148–149).

* בדומה לעונות הקודמות גם הפעם העונה מתרחשת בשני רובדי זמן: חצי שנה אחרי תחילת הלימודים; בתחילת הפרק הכפול הפותח את העונה מראים את אמה במרדף אחרי אופנוענית שלקחה ממנה משהו. לבסוף מגלים שזו דריה ומסיבה לא ברורה פיזנטי משתף פעולה עם אמה במהלך המרדף. 
* יום לפני תחילת הלימודים, החבורה משחקת ליד מפעל אשמורת, מה שלא מוצא חן בעיני גדעון מנהל המפעל. גדעון משתף פעולה עם בני וחופר בורות כדי להשמיד סופית את הפקעות והצמחים של סחלב הרפאים, אך בפועל מחפש מיקומים מייסוד אשמורת. אבא של תמר מוצא עבודה בחדרה ותמר שלא רוצה לעזוב את אשמורת עוברת לגור עם אמה ואלון. 
* סבתא וסבא של אמה ואלון היו מהחלוצים של גילוי המים באשמורת וכך בעצם נוסדה אשמורת, למעשה החלוצים חיפשו מקור מים כדי לבנות יישוב (אשמורת) וכשהפלטינה התגלתה החלוצים התלהבו מהכסף שיכלו להשיג והחלו לחפור במכרות, שמונה מחבריהם נלכדו במכרה ונהרגו וכך התרחש אסון השמונה. אשמורת נוסדה למעשה כי בנו אותה סביב המיקומים של הפלטינה ולא לפי גילוי המים כפי שסופר. החלוצים משאירים אחריהם סלילים סודיים שמספרים את כל מה שעשו אך לא מפרטים כדי שהמידע לא יגיע לידיים הלא נכונות. כשהסיפור נחשף מירה (סבתא של אמה ואלון) בורחת לבית קטן בצפת שהיא ומוני (סבא של אמה ואלון שנפטר) השאירו במקרה וסוד הפלטינה ייחשף, שם היא התחבאה כל הזמן והעבירה לאמה מסרים דרך פיזנטי.
* לאור האסון החלוצים החליטו להפסיק את החפירות, ולכן מוני מלכד את הכניסות למכרות במוקשים ומירה קברה את התצ"א (תצלום אווירי שמראה את המיקומים של הפלטינות) בתוך השרפרף של מוני. בתחילת העונה מתרחשת רעידת אדמה. גדעון חפר באשמורת ובמקרה גילה מכרה של פלטינה וכך גרם לרעידת האדמה. אוריה, אחיה של דניאלה (שחשבו שהוא נרצח) בחיים ושבני עשה איתו עסקה כדי שלא יספר על הרעלת המים: הוא יביים את המוות שלו, ובתמורה אוריה יהיה עוזרו האישי בארגנטינה. כשבני נכנס לכלא אוריה התכוון לחזור, אך כשבני ברח הוא איים עליו לבצע משימה אחרונה. כשאוריה הבין את משמעות החפירות של הפלטינה- שהן גורמות לרעידות אדמה מסוכנות, הוא סירב. הפלטינה נמצאת בתוך הסלעים התת-קרקעיים שכל אדמות אשמורת יושבות עליהם ואם קודחים ומפרקים אותן - הכול מתחיל לקרוס ואשמורת תהיה בסכנה.
* אוריה ואליישר שיתפו פעולה כדי לתפוס את ביאליק, בני וגדעון ולכן אוריה הפך ל"רוגל" ותפקידו היה לעדכן שגדעון מוצא את המכרות ומתחיל לחפור. החפירות העמוקות והמרובות שגדעון נאלץ לעשות על מנת לאתר את הפלטינות עלו המון כסף, בזכות הכסף מהשוד שבני השיג הוא מימן את החפירות ותוכניתם הייתה להתחלק שווה בשווה מהרווחים של הפלטינה.
* קירט (עורך דינה של אמא של שירה) סיפר לשירה שאשמורת נוסדה נוצר ריב על הבעלות של האדמות בגלל החפירות של הפלטינה וכדי לשמור על האדמות החלוצים החליטו לרשום את האדמות על שמה של נחמה (סבתא של שירה) כי לא ידעה על הפלטינה, מרוב סכסוכים רבים הבעלות נשארה אצלה והיא העבירה את הבעלות לאמא של שירה. גדעון הבין שאם כל האדמות יהיו שלו הוא יוכל לחפור, לאתר את המיקומים של הפלטינה ולהתעשר. הוא איים על אמא של שירה שתעביר לו את הבעלות. בעקבות האיום היא אמרה שתעביר את הבעלות למדינה אך בסוד העבירה אותה לשירה וביום הולדתה ה-18 כל האדמות יהיו שלה. קירט עדכן זאת בספר הנכסים (ספר שבו כתובים דברים חשובים של יישוב) בעקבות זה פרץ ריב בין גדעון לאמא של שירה, כתוצאה מהריב אמא של שירה מתה וגדעון ברח. 
* פיזנטי עוזר לאמה כי סבתה, מירה, סיפרה לו סוד ששינה לו את החיים - יש לו בת, נגה, והוא זה ששולח לה מתנות. יונתן שבתחילה עשה עם דריה את המעורבות החברתית במפעל מתחיל להראות חשוד בעיניה של דריה וגדעון מנצל זאת ומנסה להפליל אותו כדי שדריה תמשיך לחשוד בו ולא תגלה את האמת על המפעל, מתגלה שיונתן היה עד לעסקה של בני ואוריה ובני איים עליו ועל משפחתו והם נאלצו לעזוב את הארץ, אך לבסוף חזרו לאשמורת ובמהלך העונה הוא ודריה מתאהבים והופכים לבני זוג.
* המורה ליוגה בבית האבות לי-אור משתפת פעולה עם גדעון. רוני העובדת החדשה בטוסטר מתגלה כאופנוענית המסתורית שעבדה כ"שתולה" בטוסטר כדי שהחבורה לא תגלה על הצריף של הצנטריפוגה. היא חוטפת את אמה ביחד עם ביאליק ולאחר מכן את דריה, אך דריה ואמה עושות לה וללי-אור תרגיל והן נוסעות לאילת במקומן, אך מצליחות לחזור. מסתבר ששתיהן היו במוסד לעברייניות צעירות בגדרה, ולכן שאולי התבלבל וחשב שלי-אור היא האופנוענית כי היא אמרה משפט שרק תושבי גדרה מבינים. רוני (שאהבתה לעידו הייתה אמיתית) מגלה את מקום המסתור של בני ובורחת, לי-אור רוצה לסגור חשבון עם דריה שעושה לה תרגיל וכולאת אותה. שירה שרצתה להציל את אמה חתמה על מסמך שאומר שכל הבעלות של האדמות עוברות לגדעון מבלי לדעת שאמה הצליחה להימלט, אך לבסוף מתגלה שרק ע"פ התאריך העברי של יום הולדתה הכול יהיה שלה והחתימה שלה לא תופסת. 
* גדעון עולה על "רוגל" (אוריה) וחוטף אותו, אך אוריה מצליח להעביר מכתב דרך המערכת של הקפסולות וכך מגלים שהוא במפעל ואת המיקום של משלוח הפלטינה הראשון. לילי מתגלה כפניה, הקצרנית שהייתה רושמת את הפרוטוקול של הישיבות של החלוצים, היא אמא של גדעון והיא אף פעם לא הייתה נחמדה ושנאה את החלוצים שלא שיתפו אותה בכלום ולא התייחסו אליה ובמיוחד את מירה. פניה אהבה את מוני שלא אהב אותה אלא את מירה ולכן רצתה לנקום. היא וגדעון שיתפו פעולה כדי להשתלט על אדמות אשמורת ולהתעשר, אך גם בשביל נקמה. פניה בקשה מגדעון שיצמיד פצצות על מנת לפוצץ את כל אשמורת. בני נעצר ומגלה לתמר על הפצצה שפניה הטמינה. שאולי מנטרל את הפצצה. אליישר מספר לאמה ודריה שהוחלט שהמכרות יוחתמו על מנת שאף אחד לא יכרה בהם שנית. פניה נעצרת אחרי שהיא באה לבדוק את הפצצה. אמה ודריה מפזרות את הפלטינה וגורמות לביאליק וגדעון לרדוף אחריהם בזמן שעידו נוהג במכונית. בסוף העונה אמה, אלון ותמר עוזבים את אשמורת, שירה מוכרת את כל אדמות אשמורת לתושבים. גדעון וביאליק נעצרים, אביו של שאולי הופך להיות המנהל החדש במפעל ואוריה, ששוחרר, הופך להיות סגנו.

=== עונה 4===
* בשונה מהעונות הקודמות העונה הרביעית מכילה 23 פרקי עלילה ושני פרקי ספיישל ומתרחשת רק בהווה ולא בשני רובדי זמן שונים. זוהי העונה האחרונה לסדרה;

* לאחר שהחבורה סיימה תיכון הם עוברים מאשמורת לתל אביב בדירה ששייכת לאמה ולאלון, הם משתדלים להתרחק מצרות לאחר שסיימו עם הצרות שרדפו אותם באשמורת. אך אז הם נתקלים בקבוצה של אנשים מסתוריים שקוראים לעצמם: "הקבוצה", הם מזדהים כארגון חדש הדוגל למען שוויון וצדק חברתי ומוחה נגד הפערים בין העשירים לעניים בחברה הישראלית. הם עוטים מסכות ומתחילים לעקוב אחר החבורה ולחקור אותם, הם מטילים אימה על רחובות העיר ועל החבורה בפרט. 
* בעונה זו כל הזוגות נפרדים ונוצרות אהבות חדשות: דניאלה עוזבת לניו יורק והיא ושאולי נפרדים והוא מתאהב באלמה. אמה ועידו נפרדים בגלל הטירונות שלו לצבא אך הוא שובר את הרגל ועובר לגור בתל אביב עם החבורה, הוא מתאהב בריטה ואמה מתאהבת באיתן (חבר ילדות שלה). אלון ותמר נפרדים, תמר מתאהבת בריף הגולש והופכת לבת זוגו ואלון מתאהב בנועם אך היא דוחה אותו. דריה מתחילה לצאת להפגנות למען שוויון ופוגשת שם את נועם שגם היא כמוה דוגלת למען שוויון, דריה יוצאת מהארון כביסקסואלית ומתאהבת בנועם, שמתגלה כלסבית והן הופכות לבנות זוג.
* במהלך העונה מתגלים מספר דברים: אברהם וריטה מתגלים כאבא ובת ואברהם מתגלה כמנהיג הקבוצה ואחראי להקמתה, איתן ואלמה מתגלים כאקסים, אלמה הייתה בקבוצה ואיתן ניסה להתקבל אך ללא הצלחה, ריף ונועם מתגלים כחלק מהקבוצה ובהמשך דריה מצטרפת לקבוצה על ידי נועם. אבינועם גושן, איש חזק שחצי מהמדינה בבעלותו (והקבוצה פועלת נגדו) משתמש בקבוצה וגורם להם לפעול כמו הלח"י בימי המנדט הבריטי (שפרצו לבנקים בריטיים) וליצור כאוס גדול כדי לגרום להפעלת פרוטוקול שטרן- נוהל עירוני מימי המנדט הבריטי (הנקרא כך על שם אברהם שטרן- מנהיג הלח"י) ולפיו בעת גל פשיעה חמור בת"א יורה ראש העיר על ריקון הכסף הנותר בכספות כל הבנקים בעיר והכסף המזומן יועבר במלואו לכספת הראשית בת"א, ולכן גושן משתף פעולה עם לולי- אישה המתחזה לנכה ומעוניינת להיות ראשת העיר ועוזר לה להתקבל לתפקיד בתנאי שתפעיל את הפרוטוקול לאחר שהקבוצה (המשמשת ככלי עבורו) תשדוד את כל הבנקים בת"א, תוכנית זו מצליחה ולולי הופכת להיות ראשת העיר ומפעילה את הפרוטוקול וכל הכסף שנותר בבנקים עובר לכספת הראשית בת"א הנמצאת ברחוב דרך הים, בהמשך מתבררת הסיבה שהקבוצה מתעניינת בדירתם של אמה ואלון- הבניין שבו הדירה נמצאת היא ברחוב תבור שנקרא פעם רחוב דרך הים והכספת הראשית בת"א נמצאת מתחת לרצפה בביתם של אמה ואלון ולכספת הזו הקבוצה מעבירה את כל הכסף שהם שודדים מהבנקים. כוונותיה של הקבוצה הן טובות וחברי הקבוצה רוצים לחלק את הכסף שווה בשווה בין כל התושבים במדינה אך הם פועלים בדרכים לא קונבנציונליות מרוב הרצון שלהם לצדק חברתי. הקבוצה חושבת שלולי גם בעד צדק חברתי ולכן הם בעדה אך הם לא יודעים שצדק חברתי לא מעניין אותה ושהיא משתפת פעולה עם גושן שהם נגדו כי המפעלים שלו מזהמים את הסביבה. גושן מנסה להפליל את הקבוצה בכך שהוא יוצר הטעיה ושולח אנשים מטעמו תוך כדי שהם לבושים במדי הקבוצה למצוא את הכספת בדירתם של אמה ואלון ולכן חברי הקבוצה משמשים "אידיוטים שימושיים" לגושן וכולם בטוחים שהם סתם פושעים ולא מבינים שהם נלחמים למען מטרה צודקת. בהמשך מתגלה שכל המפעלים והחברות של גושן לא נמצאים בבעלותו אלא בבעלותה של דורית גושן- אשתו המנוחה ואימו של דין, הוריהם של אמה ואלון הכירו את דורית כשעבדו באחד ממפעלי התרופות שלה ודרכה הם קנו את הדירה (הם היו מעוניינים בדירה כי הם ידעו ששם נמצאת הכספת והם תכננו להחביא שם את כל הכסף מהשוד של יעקובסון, אך לבסוף הכסף הוחבא באזור האסור באשמורת), דורית ביקשה מהם להכניס מזוודה סודית לכספת והשביעה אותם לא לספר על כך לאף אחד כדי שהמזוודה לא תגיע לגושן, מתברר שבתוך המזוודה נמצאת הצוואה של דורית ולפיה אסור לגושן לזהם את הסביבה עם המפעלים שלהם ואם הוא מפר תנאי זה, כל המפעלים יהפכו להיות מפעלי מיחזור ירוקים ויעברו לבעלות של כל אזרחי המדינה, צוואה זו מגשימה בדרך חוקית את מטרתה של הקבוצה ובזכותה הכוח והכסף של גושן יחולקו שווה בשווה בין כל אזרחי המדינה, גושן שלא מעוניין בכך רוצה להשמיד את הצוואה כדי שכל המפעלים יחשבו שלו והוא לא יאבד את הכוח שלו ולכן הוא חוטף את בנו, דין גושן אך דין מצליח להימלט, מתגלה שדין וריף הם חברי ילדות שהכירו בקייטנת גלישה וכשדין גילה על הצוואה של אימו הוא פנה לריף וביקש ממנו עזרה להגיע לצוואה לפני אביו ולכן ריף הצטרף לקבוצה גושן משתמש במטרת הצדק של הקבוצה ומניע אותה לפי מטרותיו, בזמן שהקבוצה תשדוד בנקים ופרוטוקול שטרן יופעל, האשמה תיפול על הקבוצה והוא ישיג את המזוודה וישמיד את הצוואה, גושן עושה הכל כדי להשמיד את הצוואה: הוא יורה בריף ברגלו וגם יורה באמה אך בזכות נועם שהחליפה בין האקדחים אמה ניצלת, וריף נרפא בזכות תמר ודין. אמה מצליחה להעביר לאיתן את המזוודה, גושן לא מוותר ומגיע לדירתם של אמה ואלון ומאיים על דריה ואמה באקדח, החבורה חושפת את שקריו והוא נכלא בכספת על ידי אמה ונלקח לכלא, גם לולי ששיתפה איתו פעולה כדי להיות ראשת העיר, מודחת מתפקידה ונלקחת לכלא, ניר ושיקמה גם שיתפו פעולה עם גושן כדי להתעשר, שיקמה חוטפת את ריטה ונועם משחררת אותה וכולאת את שיקמה בניידת שלה ושיקמה נלקחת לכלא, אלון נחטף על ידי ניר והחבורה עושה לניר תרגיל ומשחררת את אלון וגם ניר נלקח לכלא. לבסוף, כל ההכנסות מהמפעלים של גושן עוברות אל תושבי המדינה כתוצאה מחשיפת צוואתה של דורית גושן והמפעלים עוברים תהליך טרנספורמציה למפעלים ירוקים שלא מזהמים את הסביבה, הבחירות לראשות העיר מתחדשות לאחר הדחתה של לולי מהתפקיד, ריטה ואביה מתפייסים לאחר שהיא הבינה מיהו באמת. הסדרה נגמרת כשאיתן מודיע שהוא עוזב לגליל והוא מדבר עם אמה ואומר לה לא לוותר על האהבה האמיתית שלה והיא ועידו חוזרים, דריה ונועם משלימות וחוזרות להיות ביחד, אלון מתחיל לעבוד אצל אסיה- נערה השולחת אותו לבצע משימות נועזות והוא מתאהב בה והם הופכים לבני זוג, נראה שתמר וריף חזרו להיות ביחד לאחר שריף סיפר לתמר את הסיבה האמיתית לכך שהיה חלק מהקבוצה ונראה גם ששאולי ואלמה הפכו לבני זוג.

==דמויות==
===דמות ראשית===
*אמה קליין (גאיה גור אריה): בתם של רותי ומוטי, אחותו התאומה של אלון. חכמה ובעלת כוח רצון. היא חושבת שהיא תמיד וצודקת ולפעמים מרגישה שהיא אחראית על אחיה אלון וגורמת לו לחשוב שהוא פחות בוגר ממנה. בעונה 1 חוקרת את היעלמותם של דניאלה דריה ושאולי יחד עם אלון ועידו. היא ועידו מתאהבים ונהיים זוג בסוף עונה 1. בעונה 2 היא נחושה להחזיר את הכסף כדי לכפר על מעשיהם של הוריה. נפרדת מעידו והופכת בהמשך לבת זוגו של עומר. אמה נפרדת מעומר אחרי שהיא מבינה שהם לא מתאימים וחוזרת לעידו. נחטפת עם דריה על ידי תום בסוף העונה עקב גילוי האמת על תום. בעונה 3 היא ועידו מתרחקים ויש לה רומן עם אורי שמתגלה כשקר וכמו כן מתרחקת מהחבורה עקב פגישותיה עם פיזנטי,נחטפת על ידי רוני במהלך העונה ושם משלימה עם דריה שנחטפה גם היא, יחדיו הן מצליחות להשתחרר וגם להשלים ובעקבות זה רוני ולי-אור נשלחות לאילת במקומן, בהמשך משלימה על כל החבורה וחוזרת לעידו. בסוף העונה היא עוברת לתל אביב. בעונה 4 הקשר בינה לבין עידו מתערער והיא מתאהבת באיתן, חבר הילדות שלה. היא נכלאת בכספת על ידי שיקמה בסוף עונה 4, אחרי שמצליחה לברוח היא נורית על ידי גושן אך היא ניצלה. חוזרת לעידו בסוף הסדרה.
* דריה (ספיר בן רובי) אחת משלושת "הנעלמים" מייסדת של מועדון השכבה תחילה בת זוגו של עידו אך לפני שנחטפה יחסיהם לא היו טובים מפני שדריה הסתירה דברים מעידו והם התרחקו,כשמוצאים אותה היא ועידו חוזרים לפרק זמן קצר אך הם מבינים שזה כבר לא זה ונפרדים סופית אלון מאוהב בה ואף על פי שהיא לא מעוניינת בקשר רומנטי עימו מסכימה לצאת איתו בעונה 2 אלון נדבק אליה ובטוח שהם זוג אך היא מבהירה שלא יקרה ביניהם כלום. תום והיא חברים, אך שמתגלה מי הוא באמת הם נפרדים בסוף הפרק האחרון נחטפה עם אמה על ידי תום לאחר שהיא ואמה גילו את האמת על הפרחים על תום. בעקבות המקרה עם תום בעונה 3 לוקחת הפסקה מבנים מפחד להפגיע שוב. עושה את המחויבות האישית שלה במפעל פוגשת שם את יונתן וחושדת בו. הם מתקרבים ונהיים זוג. במהלך עונה 3 כמו כל שאר החבורה גם היא מתרחקת מאמה לאחר שגילו על פגישותיה עם פיזנטי, נחטפת במהלך העונה על ידי רוני ובזמן שהותה בשבי משלימה עם אמה שנחטפה גם היא, יחדיו הן מצליחות להשתחרר ולדאוג שרוני ולי-אור יסעו לאילת במקומן. חברה טובה של נגה. סבתה היא אחת ממייסדי אשמורת בעונה 4 יוצאת לההפנגות ונלחמת למען שווין נחטפת על יד הקבוצה ובמשך מצטרפת לקבוצה עוזבת את הקבוצה לאחר שמגלה את כל האמת עליה עופלה על יד הקבוצה לאחר שהיא גילתה את האמת על החטיפה של דין בהמשך נכלאת על יד שיקמה עם אמה תמר ואלון מצליחה לברוח. בעונה 4 מכירה את נועם והופכת להיות בת זוגה.
*עידו ידידיה זיו (עדי אלון): אחיו הקטן של אריק, מייסד רדיו בית הספר "העמק". תחילה בן הזוג של דריה אך הקשר שלהם מתערער כי דריה מסתירה ממנו דברים. חוקר את היעלמותה של דריה יחד עם אמה ואלון, מתאהב באמה. כשמוצא את דריה חוזר אליה לפרק זמן קצר אך מבין שהוא אוהב את אמה ושמה שהיה בינו לבין דריה נגמר ובסוף עונה 1 נהיה בן זוגה של אמה. בעונה 2 אמה והוא נפרדים, היה לו רומן עם יולה עד שהוא הבין שהוא עדיין אוהב את אמה. בסוף העונה הוא ואמה חזרו. בעונה ה-3 ממונה למנהל של הטוסטר במקום אריק שטס כביכול חו"ל. מציל את רוני אחרי שנפגעה לכאורה ומקבל אותה כמלצרית במקום אמה בטוסטר. נפרד מאמה ונהפך לבן זוגה של רוני, כשגילה את האמת על רוני ושהיא האופנוענית המסתורית הם נפרדים. לאחר שנפרד מרוני בסוף העונה חוזר אל אמה. בעונה ה-4 מסופר שהוא ואמה נפרדו בגלל האימונים שלו לצבא, השירות שלו נדחה כי שבר את הרגל באימונים והוא מצטרף לחבורה, למעשה הוא שבר את רגלו כשהחליק ב"טוסטר" באשמורת. בהמשך הוא מתאהב בריטה. פותח סניף של ה"טוסטר" בת"א. נחטף עם שאולי על ידי ניר ואברהם משחרר אותם ויחד איתו הם משחררים מהשבי את שירה, ריטה, אלמה ואיתן. חוזר לאמה בסוף הסדרה. 
*אלון קליין (עונג אפרון): בנם של רותי ומוטי, אחיה התאום של אמה. גאון כימיה. אמה נחשבת לאחראית מביניהם וזה גורם לאלון לחשוב שהוא פחות בוגר ממנה. תמר אומרת לו להיות יותר אסרטיבי ולא לתת לאמה להחליט עליו. בעונה 1 קורא את היומן של דריה ומתאהב בה, אך בעונה 2 דריה מבהירה לו שלא יקרה ביניהם כלום. בעונה ה-3 הוא ותמר הופכים להיות זוג רשמי. בעונה ה-4 הוא ותמר נפרדים והוא מתאהב בנועם אך היא מבהירה לו שלא יקרה ביניהם כלום. החל לעבוד אצל בחורה בשם: "אסיה" ששולחת אותו למשימות נועזות. נשלח על י לסקר את הקבוצה אך הקבוצה עולה עליו ומסלקת אותו. חושף יחד עם אסיה שלולי מתחזה לנכה. נכלא בכספת על ידי שיקמה עם אמה, דריה ותמר. הופך לבן זוגה של אסיה.
*שירה פור (נועם לוגסי): בתו של אב הבית של בית הספר. גרה איתו בבית הספר עקב חובות, לאחר שאביה עובר תאונה בגלל דובי, הם מקבלים פיצויים וקונים בית באשמורת. חברת ילדות של יובל. האקסית של עידו, ולאחר מכן של איתי. בת זוגו של עומר בסוף עונה 2. יצירתית. אמא שלה מתה בתאונה במפעל. אברי, איש שהכיר את אמא שלה, רומז לה שהיא ירשה את כל שטחי האדמה באשמורת ושתחפש בארעא קטינא (ספר נכסים). מגלה שכל האשמורת שלה, ומחליטה לתת אותה לתושבים. בעונה ה-4 אמורה לנסוע לשירות שלה ונחטפת יחד עם דין גושן על ידי חבורת אנשים מסתוריים הנקראים; "הקבוצה", בהמשך שוחררה מהשבי על ידי עידו, שאולי ואברהם.
*תמר (אביב פנקס): (עונות 1–2 משנית, עונות 3–4 ראשית): תלמידה חדשה בבית הספר. ערמומית. בעונה 1 מנסה לגרום לשחרורו של אביה, וגורמת לאלון להתאהב בה. בעונה ה-2 כביכול משתפת פעולה עם הבנות ומתגלה פעם נוספת, שזה למטרת אביה. כשרואה את אלון באוטו של ורד מחליטה לוותר על מזימתה ולסייע להציל אותו. מבינה שצריכה להחזיר את הכסף לאשמורת, אך בני לוקח אותו בסוף העונה ה-2. בעונה 3 היא ואלון נהיים זוג רשמי. נחטפה על ידי בני לאחר שהוא תפס אותה עם המכתבים שהעביר אליו אורי, היא הצליחה להימלט ממנו. עזבה בסוף העונה את אשמורת עם אמה ואלון. בעונה ה-4 היא ואלון נפרדים והיא מתאהבת בריף והופכת לבת זוגו אך נפרדת ממנו כשהיא מגלה שהוא חלק מהקבוצה. פותחת דוכן שייקים ליד חנות ומוטרדת על ידי ליאב; עובד בחנות, היא גורמת לפיטוריו. נכלאה בכספת על ידי שיקמה עם אמה, דריה ואלון, מצליחה לברוח ובסוף חוזרת לריף לאחר שגילתה את האמת עליו.
*שאולי פליקס חיון (דולב מסיקה) (עונות 1, 3-4 ראשי, אורח בעונה 2): אחד משלושת "הנעלמים". כותב שירים. יובל גנבה ממנו את השיר שלו, שזכה בתואר "שיר השנה". בן זוגה של דניאלה. הוא עובר לאיטליה בעונה 2 מפני שאימו עובדת בשגרירות. הוא נפרד מדניאלה כדי להגן אך כשהכל נגמר הם חוזרים. בעונה ה-4 מסופר שהוא ודניאלה נפרדו כי היא נשארה בניו יורק, מתאהב באלמה ומתכנן לצאת איתה לדייט. נחטף עם עידו על ידי ניר ואברהם משחרר אותם ויחד איתו הם משחררים מהשבי את שירה, ריטה, אלמה ואיתן. הפך לבן זוגה של אלמה.
*דניאלה בן-גד (כרמל לוטן)(עונות 1-3 ראשית) אחת משלושת "הנעלמים". חובבת צילום. אחיה הגדול אוריה, נרצח לכאורה על ידי פיזנטי כשהייתה בת 12 בלבד. דולב מאוהב בה והיא לא מעוניינת בקשר רומנטי עמו. כשגילתה את האמת על דולב אזקה אותו ומנעה ממנו לברוח מאשמורת והוא נעצר. בסוף העונה ה-2 שאולי אומר לה שהוא חוזר לארץ ואליה ובעונה ה-3 הם שוב ביחד. עוברת תאונה קלה על ידי האופנוענית המסתורית המתגלה בסוף כרוני. שאולי נפרד ממנה כי היה תחת איומה של לי- אור אך כשהכל נגמר הם חוזרים. מגלה שכל הזמן הזה אוריה, אחיה, היה חי ופוגשת אותו בפרק 144. בעונה ה-4 סופר שנשארה בניו יורק ובגלל זה היא ושאולי נפרדים.
*איתי גולדין (דניאל ליטמן) (עונה 1 ראשי, אורח בעונה 2): בנו של מפקד המשטרה, גיורא. בן זוגה לשעבר של יובל, מנסה תמיד לרצות את אביו ועושה דברים שהוא לא אוהב כדי לרצות אותו, לבסוף אביו מבין את טעויותיו ומניח לו. בעקבות מעשיו של אביו עוזב את אשמורת והוא ושירה נאלצים לנהל מערכת יחסים מרחוק, כשאיתי כבר לא משקיע בקשר שירה נפגעת ממנו והם נפרדים.
*יובל הופמן (ענבל ביבי) (עונה 1 ראשית): נערה תחמנית. בתו של ראש המועצה בני. זמרת מפורסמת בקרב הצעירים אך למעשה השיר איתו פרצה, "מישהו כמוני", הוא שיר שנכתב על ידי שאולי. בגלל היותה זמרת מצליחה, היא מתנהגת בהתנשאות בשונה מהתנהגותה כשהייתה אנונימית. מאיימת על שירה לא להתקרב לאיתי, אובססיבית כלפיו. כשמגלה את פרצופו האמיתי של אביה מבינה שלא רוצה להיות כמוהו, מתחרטת על מעשיה, מודה שגנבה את השיר "מישהו כמוני" משאולי ושרה יחד איתו שיר שכתב בטקס סיום השנה. איתי נפרד ממנה. בעונה ה-2 מסופר שעזבה.
*עומר "ג'וקי" טימור (יואב רוטמן) (עונה 2 ראשי): נקרא "ג׳וקי" כי בטיול שנתי בכיתה ה' זרק ג'וקים על תלמידים ומורים אך הוא לא זכר שעשה זאת כי הוא האמין שהטראומה גרמה למוח שלו להדחיק את המקרה, לבסוף מתגלה שעידו עשה את זה כדי לנקום בעומר שהתקרב אל חברתו שירה. בסוף העונה עידו מתנצל והם נהיים חברים. חבר ילדות של שירה. מתאהב באמה והשניים נהיים זוג הם נפרדים והופך לבן זוגה של שירה. בעונה 3 מסופר שעזב את אשמורת כדי לעזור לנוער במצוקה.
*יולה פרוס (אדווה רודברג) (עונה 2 משנית): הבת של ראובן פרוס, מקים מפעלי הכימיקלים של אשמורת. גילתה שאביה נרצח. באה לאשמורת כדי לגלות מי עומד מאחורי הרצח שלו. מתאהבת בעידו ונהיה ביניהם רומן חולף שנגדע כי עידו מבין שזה לא יחזיק ולא רוצה לפגוע בה עקב רגשותיו כלפי אמה. כשהכול נגמר בסוף העונה ה-2 היא חוזרת לשוודיה.
*יונתן (אביב בן-אור) (עונה 3 ראשי): צעיר שעובד עם דריה במפעל. הכיר את דניאלה בבית חולים. בהתחלה דריה חושדת בו שהוא אחד מהרעים. אומר לדריה שהיא מוצאת חן בעיניו. עוקב אחרי השותף של גדעון. גדעון הפליל אותו בגנבה. היה עד לעסקה של אוריה ובני כשהיה בן 9 ונאלץ לעזוב את אשמורת עם משפחתו בגלל איומו של בני. הוא ודריה נהפכים לזוג, בעונה ה-4 לא צוין מדוע הם נפרדו.
*אוֹרי (נועם כרמלי) (עונה 3 ראשי): גיימר שמשתייך לקבוצת גיימרים המכונים "יחידת 202". עובד כדוור עבור זקן מסתורי, למעשה עובד עבור בני, כשבעזרת העבודה הזאת הוא מממן את תחביבו. נורה על ידי ביאליק כשהוא קפץ להגן על אמה וחבריה, דבר שמסתבר שהיה מבוים בכלל. מטפל בהוריו שהפכו לנכים בגלל ההרעלה של בני. גנב מאמה את השקופית ושיקר לה על זה. החליט, בעצתה של לי-אור, לסייע לאמה וחבריה למצוא את השקופית. אמה מגלה שהוא מהרעים. בסוף הוא ניהיה טוב ורוצה לעזור לעידו. שחרר את אמה ודריה מהשבי.
*איתן ארליך (ברק שמיר) (עונה 4 ראשי): חבר ילדותה של אמה מתל אביב שמאוהב בה מאז ילדותם, חוקר ביחד עם אמה את היעלמותו של דין גושן והם מתקרבים. הוא נחטף על ידי הקבוצה, היה חלק מהקבוצה. היה בן זוגה של אלמה ויש להם קעקוע משותף (1818). שוחרר מהשבי על ידי עידו, שאולי ואברהם. הצליח להבריח את המזוודה של גושן באמצעות המתקן שתכנן בפרק הראשון של העונה האחרונה. בפרק האחרון עבר למושב בגליל.
*ריטה גבעון (רעות אלוש) (עונה 4 ראשית): כתבת חדשות, עידו מתאהב בה. בתו של מנהיג הקבוצה. עוזרת לחבורה בחקירתם ונחטפת על ידי הקבוצה. גילתה שגושן מקים מפעל מזהם, בזכות חומר שהיא מצאה. שוחררה מהשבי על ידי אברהם (אביה), עידו ושאולי.
*אלמה (יובל גונן) (עונה 4 ראשית): שאולי מתאהב בה והם מתקרבים. היא נחטפת על ידי הקבוצה. הייתה חלק מהקבוצה. הייתה בת זוגו של איתן ויש להם קעקוע משותף (1818), הקעקוע הוא גם הסיסמה למחשב שלה. שוחררה מהשבי על ידי עידו, שאולי ואברהם. בפרק האחרון היא ואברהם התפייסו.
*ריפעת' (ריף) (אמיר ח'ורי) (עונה 4 ראשי): גולש ערבי, מלמד את תמר לגלוש ובהמשך מתאהב בה והופך לבן זוגה, אחד ממשתתפי הקבוצה. תקף את אלון יחד עם עוד חבר מהקבוצה ושדד את החנות של אביו. תמר נפרדת ממנו לאחר שהיא מגלה שהוא חלק מהקבוצה. השאיר פתק לתמר שבו הוא מרמז שיש בבניין שלהם את הכספת של השוד. בהמשך לאחר שהוא ודין התעמתו עם גושן, הוא נורה על ידו ברגלו.

===דמויות נוספות===
*אריק זיו (טל מוסרי): (עונות 1–3 משני) אחיו הגדול של עידו, הוא בקשר עם אבא שלו שתכנן את הממטרות והחדר הסודי בשביל פיזנטי ומאז הוא תקוע עם פיזנטי ועובד בשבילו. אוריה אח של דניאלה היה החבר הטוב ביותר שלו. בעונה ה-2 המנהל של הטוסטר. עובד עם פיזנטי כדי שיסגור לו את החוב בטוסטר. בעונה ה-3 קיבל הצעה לפתוח סניף של הטוסטר מחוץ לישראל, אך בסוף ההצעה מתגלה כשקרית ומתגלה שביאליק חטף אותו. שב לאשמורת בעקבות הקלטת על אוריה, וגילה שאלישר הרס את הקלטת.
*כרמלה לוטן (לירית בלבן): (עונות 1–3 משנית) מנהלת בית ספר "העמק" באשמורת. בעונה 1 מגלה על חטיפת הנערים, אך נסחטת ואינה מספרת לתושבי אשמורת על החטיפה. יודעת סוד על גדעון ומאיימת עליו שאם לא יקבל את דריה למפעל תחשוף את הסוד ולכן גדעון מסכים שדריה תתנדב במפעל. חושדת שאלון ותמר החריבו את מטע האבוקדואים. הייתה מאוהבת בגדעון. אספנית בולים. מגלה את האמת על גדעון ועוזרת לחבורה
*רותי קליין (מיכל לוי) (עונה 1 משנית, עונות 2 ו-4 נשמעת בקולה בלבד): אמם של אמה ואלון ואשתו של מוטי. כימאית. למדה באותה השכבה עם בני, מיכה, פיזנטי וחדווה ושדדה יחד איתם את הבנק של יעקובסון. מודיעה לאלון ואמה שבסוף השנה ייאלצו לעזוב את אשמורת ולחזור לגור בתל אביב. ידעה על הכספת שבדירתם והיא נועדה במקור לשמש אותם לכסף של השוד של יעקובסון. היא ומוטי עבדו בעברם באחד ממפעלי התרופות של גושן.
*גיורא גולדין (זהר ליבה) (עונה 1 משני): מפקד המשטרה ואביו של איתי. שיתף פעולה עם פיזנטי להפללת מיכה כדי להיות מפקד המשטרה במקום אליישר אך בסוף מתחרט ולוכד את חדווה. בעקבות המעשה שלו עובר עם איתי למקום אחר.
*רקפת שניידר/חייט (לירז חממי) (עונה 2 משנית) יועצת בית הספר, בת של בעלי המשתלה ליד אשמורת. טובה בניגוד לאחותה ורד. נופלת בפח של אחותה ונכנסת לכלא במקומה, אחותה מתחזה אליה ונהיית היועצת אך לבסוף התוכניות של ורד נהרסו והיא נכנסה לכלא. צוין בעונה השלישית שלאחר שחרורה היא לא שבה להיות היועצת.
*נגה פיזנטי (מנואל אלקסלסי ורדי) (עונות 2–3 משנית): ילדה שובבה. בסוף עונה 2 דריה מגלה שהיא ונגה דומות מאוד והן מתחברות. בעונה 3 מסתבר שיש לה אבא חורג, ושפיזנטי הוא אביה הביולוגי.
*אליישר ברק (מוריס כהן) (עונות 1,3 משני עונה 4): מפקד המשטרה לשעבר. חשב שרצח את אוריה ובעקבות כך התפטר מתפקידו במשטרה והפך למזכיר המועצה. פיזנטי סחט אותו על כך ש"רצח" את אוריה ולכן הוא העביר בשבילו חביות לאזור האסור מבלי לדעת שהן מכילות בתוכן רעל שמועבר למים. בזכות דניאלה מגלה שלא רצח את אוריה. בעונה 3 חוזר להיות מפקד המשטרה. עובד עם רוגל (אוריה).
*דוד פור (ג'וש שגיא) (עונה 1 משני): אביה של שירה. אב הבית של בית הספר בו לומדת שירה. גר בבית הספר יחד עם ביתו שירה בשל חובות כספיים. עובר תאונה בגלל דובי והם מקבלים פיצויים וקונים בית באשמורת. הוא ואשתו היו יחד עם גדעון בתאונה שהתרחשה במפעל.
*ראובן פרוס (חגי אורן) (אורח בעונה 2): אביה של יולה והמקים של מפעלי הכימיקלים באשמורת. הטביע על החבורה את העין של הורוס כהסוואה לנוגדן שאותו אפשר לראות בעזרת אור אולטרה סגול. ורד גילתה על בגידתו והוא נרצח על ידה.
*אוריה בן-גד (רוגל) (עידו ברטל) (עונה 3 משני): אחיה הגדול של דניאלה, לכאורה נרצח על ידי פיזנטי, שרצה רק לאיים עליו ולא להורגו. גילה שמרעילים את המים באשמורת, עבד עם בני שהציע לו לביים את מותו ברצח. בעת רציחתו (לכאורה) דניאלה הייתה בת 12 בלבד. היה חברו הטוב ביותר של אריק. הוא עבד בתור רוגל העוזר של גדעון. עובד עם אליישר בתור סוכן כפול. הפך לסגן מנהל המפעל בסוף עונה 3.
*מירה גוסקוב (נירה רבינוביץ') (עונה 3 משנית): סבתם של אלון ואמה. אימה של רותי ואלמנתו של מוני. אחת ממייסדיה של אשמורת. מסתירה מגדעון מידע. הכירה בעברה את יעקובסון. נעלמה באופן מסתורי. מכונה "הכותל" מכיוון שהיא שמרה על כל מיני סודות שאנשים לחשו לה. נהגה לתת רק חצאי תשובות. בעבר טיפלה בפיזנטי כשהיה ילד. אחרי היעלמותה מעבירה לאמה מסרים דרך פיזנטי. ברחה לבית קטן בצפת שהיא ומוני (בעלה) קנו במקרה וסוד הפלטינה ייחשף. גילתה עם שאר מייסדי אשמורת על הפלטינה. גילתה לפיזנטי על בתו. שבה לקראת סוף העונה, וגילתה שחברתה לילי הייתה למעשה פניה הקצרנית.
*מוני שוורץ (מוזכר): סבם של אלון ואמה. אביה של רותי. אחד ממייסדיה של אשמורת. נפטר לפני עלילת הסדרה. מצוין שפניה וסבתה של דריה, דבורה היו מאוהבות בו.
*רמי חיון (מוטי חייבי) (עונה 3 משני): אביו של שאולי. עובד בתחנת דלק. קיבל אותה בתור פיצוי לתאונה במפעל, שלכאורה נראה שהוא אחראי עליה. סגר עסקה עם לי-אור שהוא יעלים עין בזמן שהיא ואנשיה ייקחו דברים. הפך בסוף העונה ה-3 למנהל המפעל במקום גדעון.
*אברי שירזי (עמוס דויטש) (עונה 3 משני): זקן מסתורי שרומז לשירה שהיא ירשה את כל האדמות באשמורת, לפי רצון אימה. הורעל על ידי לי-אור, אך בהמשך ניצל מזה, לאחר מכן נחטף על ידה, וכנראה ניצל שוב.
*דין גושן (ידין גלמן) (עונה 4 משני): בנו של אבינועם גושן. מתנגד אידאולוגית לפעולותיו של אביו. הופיע כפעיל של חברת החשמל בפרק הראשון על מנת לחפש בעצמו את הפתח של הכספת ובלילה של אותו פרק נזרק מהחלון ליד שירה שעמדה לנסוע לצפון. הקבוצה חוטפת את אותו ומשאירה את אחת מנעליו ולא ידוע מה עלה בגורלו. הושארה הודעה לאביו שהוא נופש ביוון. אמה ואיתן חוקרים את היעלמותו. בהמשך מסתבר שהצליח לברוח ולא ידוע מקום הימצאו. התגלה בסוף הסדרה שהוא היה זה שעילף את אלון ביחד עם ריף.
*ליאב- בן דרורי (עונה 4): שליח של חנות מכולת ששייכת להוריו של ריף. מנסה להתחיל עם תמר שפתחה את הדוכן מול המכולת. תמר התלוננה מול אביו של ריף שפיטר אותו.
*אסיה (בת אל דותן) (עונה 4): העורכת הראשית של מגזין הרשת "תל אביב טיים אין" והמעסיקה של אלון. שולחת אותו לכל מיני משימות על מנת לכתוב עליהם באתר שלה. נראית לראשונה בספיד דייטינג שהיא מארגנת לאלון, ואלון מתאהב בה מבלי שהוא יודע שזאת מעסיקתו. חובבת מדורי רכילות תאילנדיים. נפגשת לראשונה עם תמר, כשהיא מספרת לה על החרטה לשלוח את אלון לסקר על הקבוצה. בהמשך היא ואלון נפגשים פנים מול פנים. עוזרת לו לחשוף את האמת על לולי. נחטפת על ידי ניר. הופכת לבת זוגו של אלון.
*יניב "החנון" : חברו של אלון. משמש כהאקר מחשבים ועוזר רבות לחבורה במהלך כל הסדרה ובעיקר לאלון ואמה שתמיד נעזרים בשירותיו. נשמע רק קולו בסדרה.
*רום (עונה 4): חברו של שאולי מחברת השליחויות. אמה הוציאה ממנו בעורמה את כתובת משכנה של הקבוצה.
*אלינור בלינסקי (אלי ב') (מוזכרת) (עונה 4): האדריכלית שבנתה את הבניין שבו התגוררה משפחת קליין. נפטרה 40 שנה לפני עלילת הסדרה. בתה של אלינור נתנה להוריהם של אמה ואלון ציור שלה.
*אמה קליין הילדה (הלל בוהדנא) (עונה 4): חברת ילדות של איתן מתל אביב, איתן היה מאוהב בה מאז ילדותם, ובבת מצווה שלה היא מקבלת נראית מתנה מאיתן.
*דורית גושן (מוזכרת) (עונה 4): רעייתו של גושן ואמו הביולוגית של דין. לא אהבה שבעלה השני, אבינועם גושן, מקים מפעלים מזהמים. הקימה צוואה שמורישה למדינה את המפעלים שבבעלותה על מנת להפוך אותם לאקולוגיים. רותי ומוטי קליין עבדו באחד ממפעלי התרופות שלה. בעלה תכנן להשמיד את צוואתה ביודעו שאם הצוואה תתממש, הוא יאבד את כל נכסיו.

=== הרעים ===
*בני "סינטרה" הופמן (יובל ינאי) (ראשי עונות 3,1 אורח עונה 2 ): ראש המועצה המקומית של אשמורת לשעבר. פושע. האנטגוניסט בעונה 1, אחראי על שוד הבנק של יעקובסון. המפעיל של פיזנטי. מכונה סינטרה מילדות. הפליל את מיכה אבא של תמר ברצח אוריה ותכנן להרוג את הוריהם של אמה ואלון, התוכניות שלו נהרסו על ידי החבורה. ככל הנראה רצח את יעקובסון. נורה בידו על ידי גיורא ונלקח לכלא, ברח מהכלא ביחד עם ביאליק בעונה 3 ועובד עם גדעון. נתפס בסוף עונה 3 ונלקח לתא מבודד.
*טוביה יעקובסון (יצחק פקר) (עונה 1 משני, אורח בעונה 2): המנהל והבעלים של בנק יעקובסון. ניצל את ההורים של בני וקנה מהם אדמות במחיר נמוך מאוד, כנקמה בני שדד את הבנק שלו. נרצח בעונה ה-2 ולא ידוע מי רצח אותו; פיזנטי או בני. בעונה 3 מתברר כי הכיר את סבא וסבתא של אמה ואלון, ושהוא אחד ממקימי אשמורת. היה מאוהב במירה וכנראה גנבת הכספים מאשמורת נבעה מתוך קנאה למוני, כמו כן הוא ושאר מייסדי אשמורת מצאו פלטינה והוא, מתוך תאוות בצע תכנן להשאיר את הפלטינה.
*מלאכי פיזנטי (יוסי טולדו) (עונות 1–3 ראשי): נבל המשנה בעונה הראשונה והשנייה. בעונה השלישית עוזר לטובים כדי לגמול לסבתא של אמה ולנקום בבני. יש לו כתם לידה גדול על הראש. למד עם בני, חדווה, פיזנטי, מיכה, מוטי ורותי באותה השכבה. תכנן יחד עם בני וחדווה את השוד. בסוף עונה 1 הוא מתחפש לשוטר שתפקידו להעביר את הכסף לתחנת משטרה ובורח עם הכסף. מתגלה שהוא בגד בבני ושיתף פעולה עם יעקובסון. בעונה 2 יעקובסון נרצח ולא ידוע האם פיזנטי הוא זה שרצח אותו. בעונה 3 הוא עובד בשביל מירה (סבתא של אמה ואלון) ועוזר לאמה בחשאי בחקירתה ומעביר לה מידע ממירה. בעונה זו הוא משתנה מעט לטובה. בשיחה הראשונה שלו עם אמה התוודה בפניה על ילדותו הקשה ועל הקשר שלו אל סבתא מירה. ועל זה שבעונות הראשונות אינו התכוון באמת לפגוע באמה וחבריה אלא רצה להרחיק אותם מהכסף של השוד שלטענתו זה הכסף שלו בלבד. כמו כן הרצח של אוריה על ידו, הייתה למעשה תאונה, וכוונתו האמיתית הייתה רק להפחיד אותו עם הירי, ולבסוף הוא מגלה, על ידי דניאלה, שהוא חף מפשע. בעונה השלישית מסתבר שהוא אביה הביולוגי של נגה, וכמו כן הוא זה שמשאיר לה את המתנות. החליט לעזור לאליישר להסגיר את בני.
*ורד שניידר (לירז חממי) (עונה 2 ראשית): האנטגוניסטית בעונה 2. אחותה התאומה של רקפת. הרגה את יוני ואת ראובן. רוצה לגדל באשמורת את סחלב הרפאים כדי להתעשר, יועצת בית הספר בעונה 2. מתגלה לחבורה כרעה לקראת סוף העונה, נתפסה בעזרתה של רקפת ונכנסה לכלא.
*תום (ירון בן הרוש) (עונה 2 ראשי): עובד חדש בטוסטר. בן זוגה לשעבר של דריה. היה בחדר עם הנעלמים בחדר שבו החביאו אותם כי פיזנטי רצה לסחוט את אבא שלו, יוני, שעבד ביחד עם ורד שניידר. בסוף העונה מתגלה כאח של דולב ובנו של יוני. הוא הגיע לאשמורת כדי לנקום בורד ולמכור את הפרחים, בסוף העונה חטף את דריה ואמה והרעיל אותן ביחד עם דולב אך הן ניצלו על ידי אלון ועידו. לבסוף דריה מונעת ממנו לברוח ומשמידה את פקעות הפרחים, וכמו אחיו, דולב נלקח לכלא.
*דולב (אורי בלופרב) (עונה 2 ראשי): תלמיד חדש, חבר ילדות של דניאלה שמאוהב בה. בסוף העונה מתגלה שהוא אח של תום ובנו של יוני. הוא הגיע לאשמורת כדי לנקום בורד ולמכור את הפרחים. הרעיל ביחד עם תום את דריה ואמה שניצלות בזכות אלון ועידו. דניאלה מונעת ממנו לברוח מאשמורת, וכמו אחיו, תום נלקח לכלא.ורוקמן.
*חדווה דולב (טלי אורן) (עונה 1 משנית): בעלת "הטוסטר" של העיירה, מקום הבילוי של הצעירים. תכננה יחד עם פיזנטי ובני את השוד, המפעילה בחשאי של פיזנטי. לקראת סוף העונה נעצרת על ידי גיורא.
*יוני (אורח בעונה 2): אבא של תום ודולב. עבד בשביל ורד, קנה את המלון ודאג שבני ישים את הסחלב עם הרעל באשמורת. ורד רצחה אותו כי היא לא סמכה עליו.
*גדעון תלמי/הכט (מיקי לאון) (עונה 3 ראשי): מנהל המפעל באשמורת שאחראי על החפירות. עובד עם בני. לכאורה הוא נפצע באסון במפעל, אך לא הדבר כך, ולמעשה הוא שיקר על מנת לקבל את תפקיד של מנהל המפעל. מחפש פלטינה. גילה בהמשך על בגידתו של רוגל (אוריה). הבן של פניה (לילי). נעצר עם ביאליק בסוף עונה 3.
*לי-אור (מיטל גל סויסה) (עונה 3 ראשית): בחורה שעובדת בשביל גדעון. באה מאותו עיר שממנה שאולי הגיע (גדרה). מדריכת יוגה. לכאורה האופנוענית המסתורית שפגעה בדניאלה. החלה בהמשך להפעיל את שאולי, בתמורה שלא תפגע ביקרים לו. מרגלת אחר כל הדמויות בסדרה. חטפה את אברי לאחר שניצל. המפעילה של רוני ואורי. נשלחה עם רוני לאילת, כשדריה ואמה השתחררו ולכדו אותן. בהמשך מסתבר שהיא ורוני השתחררו והלכה לסגור עניין עם דריה, אך דריה נעלה אותה במחסן בבית הספר והשוטרים עצרו אותה.
*שלמה "ביאליק" כץ (בני אבני) (עונה 3 ראשי): בריון שעובד אצל בני. הוא ובני הכירו בכלא וברחו יחדיו משם. מדבר בעברית צחה וגבוהה ומסיבה זו כונה ביאליק. הפליל את תמר בגנבת אבוקדואים. חטף את אריק ופיזנטי, ובהמשך תכנן לחטוף גם את אמה על מנת שסבתה תגלה להם היכן השקף האמיתי מסתתר. שלח את לי-אור ואת רוני, כשהוא חשב שהן דריה ואמה, לאילת. נעצר עם גדעון בסוף עונה 3.
*שלמה קירט (עונה 3 משני): עורך דין ששומר על התיק של התאונה. עובד בשביל בני על מנת ששירה לא תגלה את האמת על התאונה. בהמשך נעלם עם כל התיקים, אך הוא השאיר לשירה את המסמך שלי-אור החביאה אצלו אשר אומר ששירה היא הבעלים של כל אשמורת.
*רוני (מאיה קורן) (עונה 3 ראשית): בחורה שעברה לאשמורת. עידו הציל אותה מדריסה של האופנוענית המסתורית שמתגלה לכאורה שזו לי-אור ובתמורה נתנה לו אבן מזל. בהמשך החלה לעבוד כמלצרית ב"טוסטר" במקום אמה. מתחילה לחבב את עידו ובהמשך הופכת לבת זוגו. למדה ריקוד מקצועי. מחליטה להפוך את הטוסטר לדיסקוטק בשם "הטוויסטר", כשלמעשה היא משתמשת בזה בתור פעולת הסוואה לשאיבת הדלק מתחנת הדלק של רמי (להפעלת הצנטריפוגה) ולשאיבת החול המסתורי (המכיל בתוכו פלטינה) מהצריף שליד הטוסטר. האופנוענית המסתורית האמיתית שעובדת עבור בני. היא ולי-אור שהו באותו מעון לעברייניות צעירות בגדרה יחד וגדעון שחרר אותן. חטפה את אמה ודריה, אשר הצליחו לגרום לכך שהיא ולי-אור ישלחו במקומן לאילת. מסתבר בהמשך שהיא ולי-אור שוחררו. אמה החליפה אותה במשאית. היא ועידו נפרדים לאחר שהוא מגלה את כל האמת. עידו שחרר אותה בתמורה למידע על בני וביקש ממנה שהיא לא תראה את פניה שוב באשמורת והיא עוזבת לאחר שהיא מספרת לו את האמת עליה ועל "התאונה" שבה הכירו.
*פניה (לילי) תלמי/הכט (שושה גורן) (עונה 3 משנית): חברתה של מירה מבית האבות. היא הכירה את מירה כשבאה לאשמורת כשמלאו עשור ליישוב. מתגלה בהמשך כפניה הקצרנית של מייסדי אשמורת, וכאמו של גדעון, שעליו היא אף פעם לא סמכה. תכננה לקחת את הפלטינה לעצמה ולפוצץ את כל אשמורת, הייתה מאוהבת במוני. נעצרה בסוף העונה ה-3, לאחר שהיא באה לתחנה לבדוק את הפצצה.
*ניר (עידו מוסרי) (עונה 4): יו"ר ועד הבית של אלון ואמה. חלק מקבוצת האנשים במסכות שדוגלים בשוויון ("הקבוצה"). נטפל לחבורה מפני שהקבוצה צריכים את הדירה שלהם (יש בה את הכספת) ולכן הוא מתחיל לחקור אודות החבורה ולעקוב אחריהם. עובד עם שיקמה, לולי ואבינועם גושן. אברהם שבה אותו, ובהמשך השתחרר וברח. חטף את שירה, עידו, שאולי, ריטה, אלמה ואיתן ששוחררו על ידי אברהם, חטף גם את דין שהצליח לברוח. חטף את אסיה, שהצליחה להימלט מידיו. בסוף הסדרה נעצר לאחר ששאולי, תמר ואלון עילפו אותו.
*אבינועם גושן (עירד רובינשטיין) (עונה 4): איש עסקים ואביו החורג של דין. לו ולבנו יש חילוקי דעות אידאולוגיים. משתמש בקבוצה כ"אידיוטים שימושיים" למטרותיו והוא תכנן להפליל אותם. הנבל הראשי של העונה הרביעית. נמסרה לו הודעה שבנו ביוון, כדי לעזור לו להסתיר את כך שחטף את בנו. המטרה שלו היא לשדוד את כל הכסף בבנקים של ת"א על מנת להקים מפעל מזהם. בהמשך כמה מחברי הקבוצה שדדו את הבנקים שלו. עובד עם לולי, שיקמה וניר. מתגלה בהמשך שכל העסקים שייכים לאשתו המנוחה. הוא תכנן להשמיד את צוואת אשתו כדי שאף אחד לא יעצור אותו, וביודעין שאם צוואת אשתו תתממש, הוא יאבד את כל נכסיו לטובת המדינה. נעצר בסוף הסדרה לאחר שאמה הפילה אותו אל תוך הכספת. ירה באמה אך היא ניצלה בגלל נועם שהחליפה את הכדורים למזויפים.
* שיקמה אזולאי (רותם זיסמן-כהן) (עונה 4): שוטרת שעובדת עם אמה וחוקרת על מעשי הקבוצה, אך בפועל עובדת עם ניר, לולי ואבינועם גושן. חטפה את אמה, אך אמה הצליחה לברוח ועילפה אותה. בהמשך עילפה בחזרה את אמה עם תמר. ואחרי שהן גילו את הכספת בבניין, היא נעלה אותן שם יחד עם דריה ואלון, ובהמשך הפלילה אותם בשוד. נעצרה לאחר שנועם סגרה אותה בניידת.
*לולי שמר (אילנית בן יעקב) (עונה 4): אישה שמתחזה לנכה ומתמודדת לראשות עיריית ת"א. אמה החלה לעבוד אצלה. עובדת עם גושן, שיקמה וניר. המטרה שלה היא להפעיל את פרוטוקול שטרן (להעביר את כל הכסף בבנקים לכספת הנמצאת מתחת לדירה של החבורה) כשהיא תיבחר. אלון ואסיה מתכננים לחשוף אותה לאחר שהיא שבתה את אמה ותמר. בהמשך אמה חשפה את סודה כלפי כל המדינה והיא הודחה ממשרד ראש העירייה ונעצרה ביחד עם ניר, שיקמה וגושן.

== פרסים ומועמדויות ==
{| class="wikitable"
!פרס
!טקס
!קטגוריה
!עבודה מועמדת
!תוצאה
|-
! rowspan="7" |פרסי נבחרי השנה של פרוגי
! rowspan="7" |2021
|סדרת הנוער של השנה
|נעלמים 4
|
|-
|שחקן ראשי בסדרת נוער
|עדי אלון
|
|-
| rowspan="2" |שחקנית ראשית בסדרת נוער
|גאיה גור אריה
|
|-
|ספיר בן רובי
|
|-
|שחקן אהוב בסדרת נוער
|דולב מסיקה
|
|-
|שחקנית אהובה בסדרת נוער
|אביב פנקס
|
|-
|פריצת השנה במשחק
|ידין גלמן
|
|}==קישורים חיצוניים==

* [http://www.hot.net.il/heb/TV/channels/hotchannels/Nickelodeon/Disappear/ נעלמים באתר HOT]

==הערות שוליים==

קטגוריה:סדרות נעורים ישראליות
קטגוריה:HOT: תוכניות וסדרות
קטגוריה:TeenNick: תוכניות וסדרות
קטגוריה:סדרות טלוויזיה ישראליות שעלו לשידור בשנות ה-2010
קטגוריה:סדרות דרמה ישראליות
קטגוריה:סדרות מתח ישראליות
קטגוריה:זוכי פרס האקדמיה לטלוויזיה: תוכניות וסדרות
קטגוריה:נורדיה